129. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  Αριθ. ΑΠ. ΔΙΔΑΔ/Φ.80/89/785  της 12/17 Ιαν. 1989(ΦΕΚ Β΄ 21) Ρύθμιση θεμάτων υπηρεσιακών συμβουλίων. Έχοντας υπόψη : 1)Τις διατάξεις : α)Των άρθρ.14, 17 και 30 του Νόμ. 1586/ 1986 και β)Του άρθρ. 23 του Νόμ. 1735/1987. 2)Το αριθ. 9/5.1.1989 έγγραφο της ΑΔΕΔΥ. 3)Το γεγονός ότι : α)Σε ορισμένες υπηρεσίες δεν έχουν εκδοθεί οι Οργανισμοί. β)Την 31.12.1988 έληξε η θητεία των μελών των υπηρεσιακών Συμβουλίων. γ)Οι εκλογές για την ανάδειξη των εκπροσώπων των υπαλλήλων στα υπηρεσιακά συμβούλια δεν θα έχουν ολοκληρωθεί πριν από το Μάρτιο του 1989, και δ)Το κόστος της διαδικασίας των εκλογών που έχουν ήδη αρχίσει για την ανάδειξη των εκπροσώπων στα Υπηρεσιακά Συμβούλια των Υπουργείων και των μεγάλων ν.π.δ.δ. που δεν έχουν εκδώσει οργανισμό είναι μεγάλο, αποφασίζουμε : 1.Προκειμένου να καταστεί δυνατή η εκλογή των αιρετών εκπροσώπων στα Υπηρεσιακά Συμβούλια των Υπουργείων και Ν.Π.Δ.Δ. της περ. α΄ του άρθρ. 30 του Νόμ. 1586/1986, όπως τροποποιήθηκε με το α΄ εδάφ. της παρ. 17 του άρθρ. 25 του Νόμ. 1755/1987, που δεν έχουν εκδώσει ακόμη τους οργανισμούς τους, συγκροτούνται μέσα σ' ένα μήνα από τη δημοσίευση της απόφασης αυτής τα Υπηρεσιακά Συμβούλια του άρθρ. 14 του Νόμ. 1586/1986. Μέχρι να ορισθούν όλα τα μέλη των ανωτέρω υπηρεσιακών συμβουλίων εξακολουθούν να λειτουργούν τα κατά την 31.12.1988 υπάρχοντα υπηρεσιακά συμβούλια. Σελ. 316,924(α) Τα ανωτέρω συμβούλια δεν μπορεί να προβούν σε επιλογή προϊσταμένων οργανικών μονάδων πριν εκδοθούν οι οικείοι οργανισμοί. Η θητεία όλων των μελών των ανωτέρω υπηρεσιακών συμβουλίων που συγκροτούνται με τις διατάξεις του άρθρ. 14 του Νόμ. 1586/1986 λήγει την 31.12.1990. 2.Διαδικασίες εκλογής των αιρετών μελών που άρχισαν στις περιπτώσεις που δεν είχαν συγκροτηθεί υπηρεσιακά συμβούλια του άρθρ. 14 του Νόμ. 1586/1986 είναι έγκυρες. Στις περιπτώσεις που οι σχετικές διαδικασίες δεν είχαν αρχίσει, θα αρχίσουν από τη δημοσίευση της απόφασης σύστασης συγκρότησης του υπηρεσιακού συμβουλίου. Οι διατάξεις της απόφασης αριθ. ΔΙΚΠΡ/Φ80/ 30/8703/19.9.1988 (ΦΕΚ 684/Β΄) για τον τρόπο, διαδικασία και προϋποθέσεις εκλογής των εκπροσώπων τον υπαλλήλων στα Υπηρεσιακά Συμβούλια του προσωπικού των δημοσίων υπηρεσιών και των ν.π.δ.δ. εφαρμόζονται στους μονίμους υπαλλήλους. 3.Σε όσες υπηρεσίες έχουν συγκροτηθεί, τα Υπηρεσιακά Συμβούλια του άρθρ. 14 του Νόμ. 1586/1986, παρατείνεται η θητεία των μελών των εκπροσώπων των υπαλλήλων, μέχρι την εκλογή των αιρετών εκπροσώπων, σύμφωνα με την απόφαση ΑΠ ΔΙΚΠΡ/Φ80/30/8703/19.9.1988 (ΦΕΚ 684/Β΄). Η θητεία όλων των μελών των Υπηρεσιακών Συμβουλίων του άρθρ. 14 του Νόμ. .1586/1986 (αιρετών και μη) λήγει την 31.12.1990. 2.Ε.β.129 Υπαλληλικός Κώδικας 4.Τα νοσηλευτικά ιδρύματα που δημοσιοποιήθηκαν με τις διατάξεις του Νόμ. 1397/1983 και μέχρι τη δημοσίευση της απόφασης αυτής δεν έχουν μόνιμο προσωπικό, μπορεί να συστήσουν και να συγκροτήσουν υπηρεσιακά συμβούλια με τις διατάξεις που ίσχυαν πριν από τη δημοσίευση του Νόμ. 1586/1986, τα οποία θα λειτουργήσουν μέχρι να οριστούν τα μέλη του υπηρεσιακού συμβουλίου σύμφωνα με τις διατάξεις του άρθρ. 14 του Νόμ. 1586/1986. 5.Μέχρι να ορισθούν τα μέλη στα Υπηρεσιακά Συμβούλια αρμοδιότητας Υπουργείου Υγείας, Πρόνοιας και Κοινωνικών Ασφαλίσεων, που συστήθηκαν με τις αποφάσεις Δ1γ/οικ. 3692/11.10.1988 και Δ1γ/οικ. 33693/11.10.1988 (ΦΕΚ 768 Β΄ 25.10.1988) του Υπουργείου Υγείας, Πρόνοιας και Κοινωνικών Ασφαλίσεων, εξακολουθούν να λειτουργούν τα κοινά Υπηρεσιακά Συμβούλια που λειτουργούσαν κατά την 31.12.1988 για τα νομικά πρόσωπα που περιλαμβάνονται στις ανωτέρω αποφάσεις (ΦΕΚ 768/Β΄ 25.10.1988). 6.Οι διατάξεις των παρ. 7 και 8 του άρθρ. 14 του Νόμ. 1586/1986 έχουν εφαρμογή και για τα Υπηρεσιακά Συμβούλια αρμοδιότητας Υπουργείου Εθνικής Άμυνας. 7.Η απόφαση αυτή ισχύει από την (29.12.1988) ημερομηνία δημοσίευσης της απόφασής μας αριθ. ΔΙΔΑΔ/80/72/13952/23.12.1988 (ΦΕΚ 925/ Β΄) η οποία ανακαλείται. Η άνω απόφαση κυρώθηκε και έχει ισχύ νόμου από τότε που ίσχυσε από το άρθρ. 14 Νόμ. 1835/10-14 Μαρτ. 1989 (ΦΕΚ Α΄ 76), κατωτ. αριθ. 132. 